cyanic-selkie/wikianc huggingface dataset:
Bangsund
Forhistorie
Gården Bangsund ble trolig ryddet i eldre jernalder rundt år 400 e.Kr. Det er gjort to gravfunn som er blitt anslått å være fra år 400-500 e.Kr. Det er også gjort en del funn fra vikingtida. En gravhaug er funnet på Flakk, like ved Bangsund, der en hel båt var satt i haugen. Denne gravhaugen er blitt anslått å være fra år 700-800-tallet e.Kr.
I vikingtiden og i middelalderen var det en del handelstrafikk mellom Trøndelag og Nord-Norge. Denne trafikken gikk over Bangsund. Da det ble åpnet postrute til Nord-Norge gikk også den over Bangsund. Posten ble fraktet over land fra Steinkjer til Bangsund og så over Strømmen med båt. Deretter ble den sendt videre med skip fra Fagerholmen på Bangsund.
Sagbrukene på Bangsund
Sagbruksnæringen har lange tradisjoner på Bangsund. I 1795 anlagt ei vannsag i Bongna, nærmere bestemt ved gården Bangsund. I 1811 anla fru Hornemann ei vannsag på Flakk. I 1865 ble den overtatt av Bangdalens Interessentselskab. Trelasten ble først fløtet ut av Fjærbotn til Fagerholmen hvor den ble utskipet. Etterhvert gjorde dampmaskina sitt inntog, og da kunne man anlegge sager hvor man ville. Derfor ble det i 1881 bygget ei dampsag på Fagerholmen, slik at trelasten kunne skipes direkte ut fra den nye saga her.
I 1890 anla Nils Kaldal et sagbruk på «Ainnersia». Dette bruket ble kalt Kaldalsbruket. Stedet ble i dagligtalen likevel omtalt som «Vervet» fordi et Bergensfirma drev treskipsbygging der.
Bangdalsbruket brant ned i 1909, og nytt bruk ble bygd på Fagerholmen. Det ble satt i drift i januar 1911. Snekkerfabrikken ble nedlagt før brannen.
Det var sagbruksnæringen som gjorde at Bangsund ble et viktig industristed i regionen. Dette fikk avgjørende betydning for Klinga kommune. I forbindelse med Bangdalsbruket utviklet det seg et allsidig miljø, og Bangdalsbruket sysselsatte opptil 200 personer. De drev med en del tjærebrenning, de hadde egen smie og prammer til å slepe tømmer. Bruket hadde fire arbeiderboliger, hver med åtte leiligheter.
Bruket ble også sentrum for det sosiale liv. Det var fagforeninger og politisk aktivitet. Sagbruksarbeiderne organiserte idrettslag og hornmusikk. Bruket hentet sine funksjonærer fra bymiljøet i Namsos.
Etter krigen ble Bangdalsbrukets rolle i lokalsamfunnet redusert. Arbeiderboligene brant i 1940. Nye boliger ble bygslet eller kjøpt av bøndene, og bruket måtte legge ned deler av virksomheten. Hesten ble byttet ut med biler, og smia måtte legges ned. Fløtinga ble erstattet av lastebilder. Rasjonaliseringa førte til reduksjon av arbeidsstokken. Rundt 1965 ble antall ansatte neste halvert, til 90 ansatte.
På slutten av 1970-årene begynte bruket å få økonomiske vanskeligheter. Disse problemene førte til at bruket i 1980 måtte selge alle sine skogeiendommer og alt produksjonsutstyr til Staten. Staten solgte dette videre til Norske Skogindustrier, og Bangdalsbruket ble lagt ned.
Klinga kommune
Namsos ladested/by ble grunnlagt i 1845. Det ble så i 1861 bestemt at Namsos, Vemundvik og Sævik sokn skulle utgjøre et tinglag. Denne statusen besto til i 1891 da Namsos landdistrikt ble delt i to kommuner, mest av kommunikasjonsmessige årsaker, til Vemundvik og Klinga. Bangsund var et sterkt sentrum i Klinga kommune. I perioden 1920-1963 hadde Arbeiderpartiet flertall i kommunestyret, og samtlige ordførere i denne perioden kom fra partilaget på Bangsund. Bangsund hadde halvparten av kommunens innbyggere. På 1960-tallet gikk kommunesammenslåingene som en farsott over landet. Klinga kommune ble en del av Namsos storkommune fra 1. januar 1964.
Skofabrikk
Den nest største arbeidsplassen, etter Bangdalsbruket, var skofabrikken. Det var Johannes Johnsen som begynte som skomaker rundt 1895. Etterhvert ble dette utvidet til skofabrikk. Sønnen, Julius Johansen, fortsatte driften fram til 1959, da Gjertrud Baadsvik overtok. Hun drev fabrikken fram til 1964, da hun la ned skoproduksjonen. Skofabrikken sysselsatte 35 mann på det meste. Den laget hoppsko til Sverre Stenersen, skøyter til Oscar Mathisen og Hjalmar Andersen, og fotballsko til bronselaget i OL i 1936.
«Anna Rogde»
Skuta ble sjøsatt 20. august i 1868, ved Bangsund Skipsverft. I 1872 ble "Anna af Bergen" som hun da het, kjøpt opp av Hardangerskipperen Isak Rogde, som senere giftet seg med Anna fra Kjøtta i det som den gang var Trondenes, seinere innlemmet i Harstad kommune – dermed fikk skuta navnet Anna Rogde. I 100 år ble hun drevet som fraktefartøy lastet med lettbedervelige laster som te, frukt og fisk i farvann helt fra Arkhangelsk i øst til Portugal i sør. «Anna Rogde» er verdens eldste seilskute som fortsatt er i drift. Dette ble funnet ut av HM Kongen i 1998.
Båten Bangsund
Båten Bangsund ble bygget i 1960 ved Ulstein Mekaniske verksted i oppdrag fra Albert Collett rederi på Bangsund. Båten er en 25 meter lang slepebåt/isbryter, spesielt brukt til tømmersleping.
Teglverk
Bangsund hadde eget teglverk på 1800-tallet. Det lå på Grav-gården. De tok leire til produksjonen fra Eldmoen.
Meieri
Bangsund hadde et meieri som ble satt i drift i 1905. Meieriet ble nedlagt i 1948 ved opprettelsen av Namdalsmeieriet i Namsos. Namdalsmeieriet er en sammenslåing av alle meieriene i distriktet.
Bangsundpoliti
I 1913 opprettet Klinga kommuene egen politistasjon på Bangsund. Her ble det ansatt en politimann som skulle sørge for ro og orden. Ordninga fungerte i årene 1913-1919 og 1921-1927. Politimannen hadde imidlertid et problem; han hadde ikke noe arrestlokale. Kommunen hadde ikke råd til å skaffe egnet lokale, men bevilget 15 kroner til innkjøp av politikølle. Stillingen opphørte i 1927 fordi kommunen ikke hadde råd til å lønne politimannen.
Imaginære steder på Bangsund
Steder på Bangsund som ikke eksisterer lenger, men likevel eksisterer som begrep:
Kommunikasjon
Fra 1600-tallet var det postførsel over Namdalseidet til Bangsund, og videre sjøvegen nordover. I 1750-åra ble Overhalla knyttet til hovedpost-ruta, med landveis postfrakt fra Bangsund på sør-sida av fjorden og Namsen, opp til Furre i Overhalla. Trafikken gikk over sundet (Strømmen) med ferje. Først da det kom bru over Strømmen og Bongna i 1908 kunne ferjetrafikken innstilles. I forbindelse med trelasteksporten kom det allerede på 1700-tallet seilskip til Bangsund. Så sent som rundt 1910 kom det enn fullriggere til Bangsund etter trelast. Noen av dem skulle helt til Australia.
Bangsund fikk poståbneri allerede i 1884, og i 1890 kom det telegrafstasjon. Den gikk over til å bli talestasjon i 1950 Denne stasjonen er i dag omgjort til bolig. I dag har Bangsund kun post i butikk på Samvirkelaget, og det lokalene til Posten har blitt pub. (Denne gikk konkurs, men har startet opp igjen som Vargen Pub)
Kommunikasjonen til Bangsund var ved århundreskiftet i 1900 meget gode. Det var post, telegraf, ferjeforbindelse og skipstrafikk. Det som mangle var vegforbindelse. Vegene som fantes var beregnet på hesten. Nordlandsbanen gikk fra Steinkjer til Grong. Det skulle da bygges et spor til Namsos, og Klinga kommune gjorde alt de kunne for å få lagt dette sporet gjennom Bangsund (den såkalte Beistad-linja). Klinga tapte denne drakampen.
Det ble i 1908 startet rutebiltrafikk fra Steinkjer til Namsos. Veiene var imidlertid så dårlige i Klinga, at ruta måtte stoppte på Rødhammer. Først da Namsenbrua ble bygd i 1922 ble ruta forlenget helt fra. Inntil da var det lokalbåtrute mellom Bangsund og Spillum.
I dag går det rutebiltrafikk mellom Namsos og Steinkjer med Trønderbilene, og ekspresslinje med Frostabussen mellom Namsos og Levanger. Trafikken følger Riksveg 17 og har flere stoppesteder på Bangsund.
Foreningsliv
Fagforeningslivet på Bangsund har, som ethvert industristed, lange tradisjoner innen arbeidermiljø. Idrett og musikk var først ute. Politikk har også vært viktig på Bangsund, og i 1907 fikk Arbeiderpartiet valt inn to representanter i Klinga herredsstyre. I 1911 ble det startet fagforening ved Bangdalsbruket. Da bruket ble lagt ned, ble det startet eget partilag for Arbeiderpartiet på Bangsund.
Idag har Bangsund en rekke foreninger: Bangsund Bridgeklubb, Bangsund Båtklubb, Bangsund Hornmusikklag, Bangsund Idrettslag, Heroes MC Bangsund, Bangsund skog- og kulturstier, Bangsund Skolemusikk, Bangsund Utviklingslag, Bangsund Bedehus, Bangsund og Klinga Pensjonistlag, Bangsund Vel, Klinga sanitetsforening, Klinga jeger- og fiskeforening, Bangsund Skytterlag, Doktorgården ungdomsklubb, Bangsund/Klinga historielag og Bangsund svømmeklubb.
Bangsund IL
Idrettslaget har alltid drevet en allsidig virksomhet og allerede i 1908 ordnet idrettslaget skytebane. Herrelaget i fotball har alltid hatt størst oppmerksomhet og hovedfiende er Namsos. I dag drives det størst aktivitet med barn og ungdom.
Bangsund IL består av fotballgruppe, håndballgruppe, skigruppe, skytterlag og svømmeklubb. Draktfargene til håndball- og fotballagene er hel blå.
Bangsund Hornmusikklag
I 1906 ble Bangsund Hornmusikklag startet, og hadde derfor i 2006 100-årsjubileum. Da det ble stiftet i 1906 hadde noen strykere allerede holdt på en del år med samspill hver søndag ettermiddag. I begynnelsen besto korpset av ni musikere som øvde i naustet til Julius Johnsen. I dag øver korpset i Samfunnshuset en kveld i uka.
Doktorgården
Klinga kommune fikk i 1905 ordnet med fast lage på Bangsund, og i 1919 ble det bygget en egen legebolig. I 1977 ble det startet ungdomsklubb i disse lokalene, og den ble kalt Doktorgården ungdomsklubb. Klubben mistet brått sine lokaler på grunn av brann i 1990. I 1995 ble det bygget nye lokaler på tomta, og bygget eies av Namsos kommune. Lokalene blir brukt til ungdomsklubb og selskapslokale. Doktorgården ble nylig oppusset av ungdommene som er medlem i Doktorgården ungdomsklubb.
Doktorgården ble i 2009 ombygd til en stor og flott barnehage, Bangsund Barnehage, ungdomsklubben har midlertidig tilhold i "lege/tannlegekontorene" i Samvirkelaget.
Bangsund Bridgeklubb
Spillere fra Bangsund Bridgeklubb har hevdet seg både nasjonalt og internasjonalt en rekke ganger. Frode Nybo ble både norgesmester og europamester i 1990. Lasse Aaseng ble norgesmester for par i 1995 og 1996. Han ble norgesmester for lag i 1997. Aaseng kom til finalen i juniorverdensmesterskapet i 1993, og vant der sølvmedalje.
Bangsund skole
Klinga kommune var i sin tid delt inn i seks skolekretser. Bangsund, med omkringliggende gårder, var en egen krets. Tettstedet fikk sin første skolebygning i 1902. Denne ble brukt helt til 1959 da den nye sentralskolen ble bygd. Før andre verdenskrig var det bare arbeiderbarna som gikk på denne skolen. Funksjonærbarna gikk på skole i boligen til sagbruksdirektør Collett, der det var innredet et eget rom til formålet.Bangsund har i dag en barne- og ungdomsskole med godt over 200 elever. Skolen har tre fotballbaner. Bangsund skole skal ifølge kommunens planer bli oppusset i 2008. Skolen ble pusset opp for 33 millioner kroner i 2009/2010. Skolen har fått moderne fasiliteter som tråløst nettverk, og godt inneklima i alle rom. Byggingeniør Einar Olsen as hadde prosjektet og sørget for at alt av gammel byggmasse ble totalrenovert, samt at det ble et nytt tillbygg på 900 kvm.
Andre institusjoner
En privat friluftsbarnehage på Flak, en offentlig barnehage, bo- og servicesenter, butikk, båthavn, fotballstadion, bensinstasjon og en ungdomsklubb.
Bangsund samvirkelag, nå Coop Bangsund
Samvirkelaget ble stiftet i 1895. Det bygget samvirkelaget holder til i dag, ble oppført i 1962, og påbygd i 1967 og 1979. I 2002 ble samvirkelaget renovert både utendørs og innendørs. I 2005 ble laget slått sammen med Namsos Cooperative forretning, etter det fikk butikken nytt navn; Coop Bangsund siden det ble slått sammen med Coop Namsos. Området rundt samvirkelaget blir i dag definert som sentrum på Bangsund.
Tidligere var det flere butikker på Bangsund, blant annet et bakeri. Den ene butikken hadde også bensinstasjon. Senere ble en ny bensinstasjon, Bangsund Trafikksenter, startet opp. Den var tidligere en Fina-stasjon, men er nå en Statoil-stasjon, og ligger ved Riksveg 17. En annen butikk lå tidligere midt i den eldre bebyggelsen på ner-bangsund. Butikken ble nedlagt i 1988 og var siste rest av et rikholdig miljø i det "gamle sentrum" på Bangsund.
Coop Bangsund ble av Coop Namsos vedtatt lagt ned fra 1. januar 2010, og for første gang på 126 år kunne lokalsamfunnet på Bangsund bli stående uten nærbutikk. 5. januar 2010 ble det imidlertid klart at Coop Steinkjer overtok og videreførte driften ved Coop Bangsund. Det skjedde etter initiativ fra lederen i Bangsund Vel, Tom Verpe.
Kalvøya
Kalvøya er ei halvøy i Fjærbotn, like ved Strømmen. Her lå det i sin tid en campingplass. Den hadde ingen hytter, kun teltplasser. Namsos kommune la ut Kalvøya til friområde, og dermed satte de en stopper for campingplassen. Kalvøya er i dag et populært friluftsområde og badeplass for innbyggerne på Bangsund. Kalvøya har langgrunne strender som er tilrettelagt for fiske fra land.
UFO
Det har ved flere anledninger blitt observert UFO på Bangsund. De mest interessante hendelsene fant sted i 1972 da det ble oppdaget flere merkelige, trekantede avtrykk i fjæra ved Kjølsøya i Lyngenfjorden vest for Bangsund.
Frøken Norge
I 1987 vant bangsundingen Mette Veiseth Skogstrand, datter av Bjørn Veiseth og Ally Skogstrand Bjerkan og representerte Norge i Miss World samme år.
Björn Bergmann Sigurðarson
Björn Bergmann Sigurðarson (født 26. februar 1991) er en islandsk fotballspiller som fra den 31. desember 2022 er klubbløs.
Han debuterte for Lillestrøm i hjemmekampen mot Viking 22. mars 2009, da han i det 85. spilleminutt kom inn som reserve for Arild Sundgot. Sigurðarson fikk fornyet tillit en uke senere og startet i bortekampen mot Tromsø IL, men mye av 2009-sesongen ble ødelagt for den unge islendeingen på grunn av problemer med bekkenet. Scoret sitt første mål for LSK i seriekampen hjemme mot Bodø/Glimt 20. september 2009.
Den 31. januar 2014 signerte han en låneavtale ut året med Molde FK.
Lillestrøm
Gjennombruddet kom våren 2010. Etter flere glimrende innhopp fra reservebenken, var han i hjemmekampen mot FK Haugesund 18. april 2010 tilbake i startelleveren, og har siden da dannet spisspar enten sammen med Arild Sundgot, Fredrik Gulbrandsen eller Anthony Ujah. Med sin oppofrende spillestil og enorme arbeidsinnsats, blandet med fart, styrke og teknikk, er Bergmann Sigurðarson en publikumsyndling på Åråsen, og kan på mange måter minne om Heidar Helguson i spillestil.
Liste over Norges landskamper i fotball for herrer 1915–1919
Liste over Norges landskamper i fotball for herrer 1915–1919 inneholder samtlige landskamper spilt av i kronologisk rekkefølge i perioden fra januar 1915 til desember 1919.
Björn Bergmann Sigurðarson
Wolverhampton
Sigurðarson markerte seg i 2012-sesongen, noe som førte til at han ble et av tippeligaens heteste salgsobjekter. Han ble blant annet linket til Solbakkens Wolves og Everton
Molde FK
Den 31. januar 2014 inngikk han en låneavtale med Molde FK etter å ha mislykkes med å slå gjennom i England. Låneavtalen rekker ut året. Han ble seriemester med Molde FK, og rundet av sesongen med cupgull for Molde FK.
Tilbake i Lillestrøm SK
Den 14. august 2020 ble publikumsyndlingen resignert på en kontrakt som strekker seg ut 2020-sesongen med muligheter for forlengelse av kontrakt. Sigurðarson gjorde sitt offisielle comeback den 9. september 2020.
Internasjonalt
Björn Bergmann Sigurðarson har 1 A-landskamp for, der han debuterte i hjemmekampen mot den 6. september 2011, da han i det 84. spilleminutt kom inn som reserve for Birkir Bjarnason. Bergmann Sigurðarson har også fire U21-landskamper og tre mål. Debuten på U-21 landslaget kom i bortekampen mot Tsjekkia den 7. september 2010. Hans første scoring på U-21 landslaget kom i bortekampen mot Ukraina den 25. mars 2011.
Den 31. mai 2011 ble han tatt ut i den islandske U21-troppen som senere i juni spilte EM-sluttspill i Danmark, hvor han kun spilte én kamp for Island i sluttspillet som reserve for Rurik Gislason i gruppekampen mot vertsnasjonen Danmark den 18. juni 2011. Til tross for seier over Danmark ble Island slått ut EM-sluttspillet. Sigurðarson har også syv U-19 landskamper, to mål, og fem U-17 landskamper.
Han ble tatt ut i s tropp til VM i fotball 2018 i Russland.
Meritter
Molde FK
Peter Higgs
Peter Higgs (født 29. mai 1929 i Newcastle upon Tyne i England) er en britisk fysiker som i 2013 ble tildelt nobelprisen i fysikk.
Peter Higgs er professor emeritus ved University of Edinburgh. Han er kjent for sitt arbeid innen partikkelfysikk, og særlig for postuleringen av en ny partikkel i 1964, som siden har blitt kjent under navnet Higgs-boson. Partikkelen ble endelig oppdaget i 2012 etter mange års leting.
I nyttårslisten for 2013 ble han utnevnt til medlem av Order of the Companions of Honour.
Matabeleland
Matabeleland kan vise til to provinser i det vestlige Zimbabwe:
Herman Boerhaave
Herman(us) Boerhaave (født 31. desember 1668 i Voorhout, død 23. september 1738 i Leiden) var en nederlandsk lege, anatom, botaniker, kjemiker, humanist og forsker. Han var en professor som i en periode var overhode for tre av det medisinske fakultetets fem institutter, var rector magnificus ved Universitetet i Leiden og direktør for Hortus Botanicus. Videre var han en meget god dosent og en av datidens best kjente europeere, hans navn var kjent selv i keiserens Kina. Et av bevisene for hans berømmelse var at et brev fra Kina, kun adressert til «Boerhaave, Europa» kom frem til ham. Hans motto var Simplex sigillum veri – «enkelhet er sannhetens kjennetegn».
Biografi
Boerhaave ble født i Voorhout ved Leiden. Han var sønn av Hagar Daelder, en kjøpmannsdatter fra Amsterdam og presten Jacobus Boerhaave. I 1673 døde moren, og da Herman var seks år gammel giftet faren hans seg på nytt. I fem år, fra han var 12 til han var 17, var han plaget av en ulcus på det venstre benet. Mange leger ble konsultert, og mange smertefulle behandlinger ble gjennomført. Det antas at disse erfaringene lå til grunn for hans interesse for medisinstudiet, og dessuten økte hans innlevelsesevne i forhold til hvordan hans pasienter erfarte smerte og behandlingene.
I begynnelsen ble han undervist hjemme, hans far ville gjerne at han skulle bli prest som ham selv. Dette hadde som resultat at han ble plassert direkte i fjerde klasse da han begynte på latinskolen. Skoleresultatene var meget gode, han var gjentatte ganger klassens beste.
Da Herman var fjorten år gammel døde hans far uventet og etterlot den nye konen og hennes ni barn med meget lite midler. Boerhaave studerte filosofi, teologi og matematikk ved Universitetet i Leiden, delvis finansiert gjennom gaver fra meséner. I 1689 tok han doktorgraden med avhandlingen De distinctione mentis a corpore, i denne angrep han Epikurs, Thomas Hobbes' og Spinozas teser. Deretter begynte han å studere medisin. Han tok nok en doktorgrad i 1693, denne gang i medisin ved Universitetet i Harderwijk. Det antas at han valgte dette universitetet da det var rimeligere økonomisk sett enn Univerisitetet i Leiden; disse årene var finansielt sett meget magre for ham. Etter dette slo han seg ned i Leiden, og begynte å arbeide som lege der. Boerhaave var meget hjemmekjær – hans reise til Harderwijk var den lengste han kom til å foreta i løpet av livet.
I 1701 ble han utnevnt til lektor i medisin ved universitetet i Leiden. I sin inaugurasjonsforelesning, De commendando Hippocratis studio, anbefalte han sine studenter å ha denne store læreren som forbilde. Åtte år senere, i 1709 ble han ansatt som professor i botanikk og medisin ved universitetet i Leiden. I denne posisjonen utrettet han mye, ikke bare for universitetet, men også for den botaniske haven i Leiden. Med hensyn til den botaniske hagen gjennomførte han flere forbedringer og innførte og beskrev han mange nye sorter. 14. september 1710 giftet han seg med den sytten år yngre Maria Drolenv(e)aux, datter av en rik kjøpmann og advokat som også var en av byens bestyrere. Sammen fikk de fire barn, men kun et av dem vokste opp og levde lengre enn ham selv, datteren Johanna Maria som ble født 19. mars 1712.
I 1714 ble Herman Boerhaave utnevnt til rector magnificus ved universitetet. Han etterfulgte også Govert Bidloo som professor i praktisk medisin. Ved dette fakultetet grunnla han et nytt institutt, klinisk undervisning. Fra 1718 var han også professor i kjemi, men i 1722 ble han syk og bestemte seg for å trappe ned. To år senere, i 1724, kjøpte han landstedet Oud-Poelgeest, og dit brakte han plantene som ikke fikk plass i Leidens botaniske have. I 1729 ble han professor emeriteus i kjemi og botanikk. Han døde etter et langt og smertefullt sykeleie i Leiden i 1738.
Boerhave mottok også internasjonale æresbevisninger, han ble valgt inn i Académie française i 1728 og i Londons Royal Society i 1730.
Nederlands vitenskapshistoriske museum, Rijksmuseum Boerhaave i Leiden, har fått navn etter Boerhaave.
Ettermæle og innflytelse
Boerhaave gjeninnførte den hippokratiske undervisningsmetoden ved sykesengen, og mente at obduksjon var verdifullt for å påvise sammenhengen mellom sykdom og symptomer. Boerhaaves syndrom, at spiserøret kan revne ved heftig oppkast, ble oppkalt etter ham. Han beskrev syndromet slik han hadde sett det i sykehistorien til en nederlandsk admiral som han hadde behandlet. Han kombinerte de beste elementene fra ulike vitenskapelige tradisjoner. Metodene hans ble spredt over hele Europa av internasjonale studenter som hadde kommet til Leiden for å studere under ham. To av bøkene hans, Institutiones Medicinae (1708) og Elementa Chemiae (1724) var lenge standardverk innen disse fagfeltene.
Ikke lenge før han døde møtte han den unge Carl von Linné som nettopp hadde tatt doktorgraden ved Universitetet i Harderwijk. Boerhaave så at Linné kunne nå langt innen vitenskapen og presenterte ham for George Clifford, en rik bankier fra Amsterdams som eide et landsted i Heemstede, Hartekamp. George Clifford var en av Boerhaaves pasienter, og led blant annet av hypokondri. Boerhaave rådte ham til å ansette en livlege som kunne passe hans diett, og slik kom Linné til å arbeide for Clifford. Takket være den store plante- og dyresamlingen Clifford hadde skaffet seg via kontaktene med VOC kunne Linné skrive sin kjente Hortus Cliffortianus.
Grønning i Vesterålen
Grønning (nordsamisk: Gronnegak) er en liten bygd i Hadsel kommune i Nordland. Stedet ligger på sørøstsida av Eidsfjorden på Langøya. Nærmeste bygder er Slåttnes, Kjørstad, Moen og Fleinnes.
Grønning er ofte besøkt sommerstid av turister både med bobil og sykkel. Stedet er mest kjent for Grønning kirke og Grønningbrygga.
Kirsti
Kirsti er en finsk og skandinavisk kortform av kvinnenavnet Kristina som har opprinnelse latinske Christianus, «kristen».
Franzefoss
Franzefoss er en foss i Sandvikselva i Bærum.
Navnet er etter den danske Knud Frantzen (1624–1687) som var assessor og på 1660-tallet kjøpte mange eiendommer i området, deriblant Hamang gård som innbefattet denne fossen.
Fossen ble på 1900-tallet drivkraft for industri, Franzefoss kalkmølle (etablert 1919), som på 2000-tallet ble innredet til konsert- og selskapslokale.
Kirsti
Kjente personer med navnet
Personene i listen er ordnet kronologisk etter fødselsår.
Franzefoss
Like nedenfor fossen er en kulp som alltid har vært en god fiskeplass for laks. Området er et sosialt samlingspunkt om sommeren når laksen hopper i Franzefossen.
Observatorie terrasse (Oslo)
Veien fikk navn i 1947 etter Observatoriet i Observatoriegata 1.
Veien har nokså enhetlig funkisarkitektur i form av blokker tegnet av Blakstad og Munthe-Kaas og bygd i 1935-36.
Jernia
Jernia er en jernvarehandelkjede som ble grunnlagt av initiativtakeren Ola Brath i 1951. Firmaet gikk den første tiden under navnet A/L Jernvarekjøp, men etter fusjonen med K.E.Larsson i 1954 tok firmaet dette navnet med seg videre frem til 1966, hvor navnet Jernia ble dannet. I 1968 ble navnet Jernia endret til Jernia Norsk A/S, for så i 1983 å få dagens navn, Jernia AS.
Jernia innfusjonerte firmaet Samkolør i 1994 og startet da med utstrakt distribusjon av maling til sine medlemmer. Jerniakjeden består (2009) av i alt 175 butikker i Norge og 66 butikker i Sverige. I tillegg eier Jernia AS kjeden ProffPartner som betjener det industrielle markedet i Norge. ProffPartner består av ca. 50 butikker i Norge og 7 i Sverige.
I 2005 kjøpte Stein Erik Hagen gjennom investeringsselskapet sitt Canica AS hele Jerniakjeden
I oktober 2010 startet Jernia sammen med Komplett nettbutikken jernia.no. Nettbutikken ble drevet som eget AS hvor Komplett hadde 51 % av eierandelene, og Jernia 49 %. Ved starten av 2013 gikk Jernia ut av dette samarbeidet og har nå utviklet sin egen nettside.
Severino Menardi
Severino Menardi (født 1. november 1910 i Cortina d'Ampezzo, død 1978) var en italiensk langrennsløper og skihopper.
Jon Olsson
Jon Anders Olsson Delér (født 17. august 1982 i Mora i Sverige) er en svensk freestyle alpinist.
Modus vivendi
Modus vivendi er et latinsk uttrykk som brukes om en foreløpig ordning inntil en endelig avgjørelse finner sted.
Jon Olsson
Han har vunnet flere konkurranser, blant annet X-Games i 2008 og 2011, Icer Air San Francisco i 2007, US Open i 2007 og World Superpipe Championships i 2005.
Han er deleier av Douchebag og har YouTube-kanal med over 1 million abonnementer.
Modus vivendi
I internasjonalt diplomati brukes modus vivendi om en uformell og ofte midlertidig enighet eller avtale mellom parter i påvente av en varig løsning, for eksempel en traktat. Våpenhvile er et eksempel på modus vivendi.
Svartrødstjert
Svartrødstjert (Phoenicurus ochruros) er en fugl i fluesnapperfamilien.
Utbredelse
Utbredelse og økologi: Svartrødstjert hekker i Sør-Norge nord til Trøndelag, i byområder, industriområder og enkelte andre steder med bygninger. Lenger sør i Europa hekker den også i karrige fjellområder. Arten har nordvestgrensa for sin europeiske utbredelse i Norge. Føden består hovedsakelig av invertebrater, men noe plantemateriale står også på menyen. Svartrødstjerten overvintrer i Middelhavsområdet.
Rødlistevurdering
Bestand og bestandsutvikling: Den norske hekkebestanden har alltid vært meget liten og ble i 2015 anslått til å være i intervallet 20-60 individer, og den ble da vurdert som stabil. Bestandsestimatet tilsier både rødlistekategori sterkt truet EN og kritisk truet CR etter kriteriet D1 (Lavt antall reproduksjonsdyktige individer), men med den mest sannsynlige verdien i kategorien kritisk truet CR.
Påvirkninger: Shimmings og Øien (2015) antar at klimaendringer og forhold utenfor hekkeplassene kan påvirke den norske bestanden, men det finnes ikke konkret dokumentasjon av påvirkningsfaktorer. I Sverige påpekes det at sanering av industriområder og restaurering av bygårder skaper færre hekkeplasser for arten i urbane strøk.
Konklusjon: Svartrødstjert (Phoenicurus ochruros) vurderes til rødlistekategori kritisk truet CR, på bakgrunn av bestandsestimater og basert på kriteriet D1.
Medley (musikk)
En medley innen musikken er ei sammensetning av flere sanger (eller andre musikkstykker) til en helhet. Sangene (eller utdrag av dem) framføres løpende, gjerne med glidende og finurlige overganger. De utvalgte sangene har som oftest en sammenheng. Det kan være tematisk (for eksempel en medley av sommersanger) eller sjangermessig, eller det kan være personbasert (etter komponist, forfatter, utøver).
Potpurri er annet ord for omtrent det samme.
Kilder
Popurrí (música) Pout-pourri
Sløv kube
En sløv kube er et arkimedisk legeme med 32 trekantede og 6 kvadratiske sideflater, 24 hjørner og 60 kanter.
Areal og volum
Arealet A og volumet V til en sløv kube med sidelengde 1 er: hvor τ er tribonacci-konstanten.
Gjennomkjøringsstraff
Gjennomkjøringsstraff (engelsk: drive-through penalty) er en straff som kan gis av løpsledelsen til en fører mens et billøp pågår. Føreren som blir straffet må kjøre gjennom depotområdet (pit lane) mens han holder fartsgrensen, og fortsette ut på banen igjen uten å stoppe. Straffen er den som er vanligst å bruke og anvendes ved mindre regelbrudd, som for eksempel overtredelse av fartsgrensen i depotet, blokkering eller å ha forårsaket en kollisjon.
Saguenay (elv)
Saguenay i Canada er en av Québecs største elver. Den renner ut i St. Lawrence-elva ved Tadoussac.
Elven er omgitt av bratte klipper og har en høy vannhastighet. Tidevannet flyter oppstrøms så langt som til Saguenay 100 km inn i landet. Mange hvithvaler parrer seg ved elveutløpet, noe som har gjort Tadoussac populært for økoturisme og hvalsafari.
For den canadiske urbefolkningen var Saguenay en viktig forbindelsesåre for handel, og under den franske koloniseringen av Amerika en av de viktigste rutene for pelshandelen. Tadoussac ble Frankrikes første handelsstasjon i Ny-Frankrike i 1600. Elven har fått sitt navn av det legendariske kongeriket Saguenay (Royaume du Saguenay) som franske kolonister håpet å finne dypt inne i Canada.
Fra 1800-tallet ble elven blitt utnyttet av tømmer- og papirmasseindustrien, og i nyere tid også for kraftproduksjon.
Store oversvømmelser i Saguenays tilførselselver 18-21. juli 1996 gjorde store ødeleggelser i regionen og var en av Canadas alvorligste naturkatastrofer.
David Moncoutié
David Moncoutié (født 30. april 1975 i Provins) er en fransk syklist.
Han begynte å sykle profesjonelt i 1997, syklet hele tiden fram til han la opp etter 2012-sesongen for laget Cofidis. Han fikk sin første seier i 1999, da han vant en etappe i Dauphiné Libéré.
Konseptbil
En konseptbil er en bil-prototype som er bygget for å vise frem et konsept, nye idéer, ny teknologi med mer. De vises ofte på store bilutstillinger for å måle publikums reaksjon på nye og ofte radikale designer som i større eller mindre grad vurderes satt i produksjon.
David Moncoutié
Han vant klatretrøya i Vuelta a España i 2008, 2009, 2010 og 2011.
Konseptbil
General Motors-designeren Harley Earl krediteres ofte for å være oppfinneren bak konseptbilen, og gjorde utvilsomt mye for utviklingen av konseptbilene gjennom sine omreisende Motorama-utstillinger på 1950-tallet.
Konseptbiler går aldri direkte i produksjon. I moderne tid gjennomgår alle mange endringer både innen design og teknikk på grunn av praktiske hensyn, sikkerhet og kostnader.
Konseptbiler er ofte radikale i valg av både motor og design. Mange benytter utradisjonelle, eksotiske eller dyre materialer, og alt fra papir, karbonfiber til spesielle metallegeringer har blitt brukt. Ofte er bilene også utstyrt med uvanlige eller unike løsninger som måkevingedører, 6 hjul eller annen funksjonalitet man sjelden finner i vanlige biler.
På grunn av disse ofte upraktiske og dyre løsningene kommer mange konseptbiler aldri lenger enn til skalamodeller i leire, eller tegninger på en datamaskin.
Andre og mer tradisjonelle konsepter utvikles ofte til fullt kjørbare modeller med en fungerende drivlinjen og utstyr. De fleste konseptbiler ligger et sted mellom dette, og representerer ikke et ferdige produktet. En svært liten andel av konseptbilene er funksjonelle som vanlige biler, mens de fleste kan ikke brukes i særlig mer enn 15 kilometer i timen.
Ikke operative mock-up modeller lages vanligvis av voks, leire, metall, glassfiber, plast eller en kombinasjon av disse. Hvis bilen er kjørbar er drivlinjen ofte «lånt» fra en produksjonsmodell fra samme selskap.
Etter at en konseptbil er vist på utstillinger og motorshow havner de ofte på selskapets eller andre bil-museum. Før var det mer vanlig at bilprodusenten ødela modellen eller gjemt den bort på et lager.
Volvos konseptbil Venus Bilo ble solgt til en privatperson og ble borte, sannsynligvis skrotet. En konseptbil som var borte i mange år var Lincoln Futura fra 1954, som sto i bakgården til George Barris i mange år før den fikk et nytt liv som «Batmobile», bilen til Batman i TV-serien ved samme navn som startet i 1966.
Kråkfjellet
Kråkfjellet er navnet på flere fjell:
Anne Franks dagbok (skuespill)
Teaterstykket Anne Franks dagbok (originaltittel The Diary of Anne Frank) er skrevet av Frances Goodrich og Albert Hackett, på grunnlag av Anne Franks dagbok av Anne Frank (1929–1945). Stykket hadde urpremiere på Broadway 5. oktober 1955.
Teaterstykket har hatt to større oppsetninger i USA; den ene i 1955 med Susan Strasberg i rollen som Anne Frank og den andre i 1997 med Natalie Portman i rollen som Anne. Millie Perkins var stand-in for Strasberg da stykket kom til USA.
Stykket hadde premiere i Tyskland i 1956, og er vist i flere andre land.
Oppsetningen i 1955 ble belønnet med en Tony-pris for beste teaterstykke, og Strasberg ble nominert til beste kvinnelige hovedrolle for sin innsats. Ellers ble stykket også nominert til to design-priser og en for beste regi. Stykket fra 1997 ble nominert til to Tony-priser: beste gjenoppliving av et teaterstykke, og beste kvinnelige birolle (for Linda Lavin som spilte Mrs. Van Daan).
Sykling under Sommer-OL 1920
Sykling under Sommer-OL 1920. Sykling var med for sjette gang på det olympiske programmet 1920 i Antwerpen. Det ble konkurrert om totalt seks olympiske titler, to på landevei og fire på bane, kun for menn.
Dede Gardner
Dede Gardner er en amerikansk filmprodusent og sjef i Plan B Entertainment, et produksjonsselskap grunnlagt av Brad Pitt.
Priser og nominasjoner
Gardner og de andre produsentene for filmen ble nominart til en Oscar i 2011 for filmen The Tree of Life. I 2014 vant hun en Oscar for beste film for 12 Years a Slave sammen med Brad Pitt, Steve McQueen, Jeremy Kleiner og Anthony Katagas. I 2015 ble hun annosert for en Oscar for beste film igjen, for å ha produsert Selma sammen med Oprah Winfrey, Jeremy Kleiner, og Christian Colson.
Pride and Prejudice and Zombies
Pride and Prejudice and Zombies er en amerikansk romantisk skrekkkomedie fra 2016. Filmen er regissert av Burr Steers, og har kinopremiere 26. februar 2016.
Steers skrev manuset med David O. Russell, basert på romanen Pride and Prejudice and Zombies av Seth Grahame-Smith fra 2009. Lily James, Sam Riley, Matt Smith, Bella Heathcote, Jack Huston, Douglas Booth, Suki Waterhouse, Lena Headey og Charles Dance medvirker som skuespillere.
Jane Austens klassiske historie om kjærlighetsforhold mellom ulike samfunnsklasser i det 19. århundrets England møter et nytt problem — en hær med zombier.
Handlingsreferat
Tidlig i det 19. århundret blir England beleiret av en zombie-hær. De fem Bennet-søstrene - Elizabeth, Jane, Kitty, Lydia og Mary - har alle fått opplæring i forskjellige våpen og kampsport i Kina etter farens ordre, slik at de kan forsvare seg mot angrep fra Zombier. Fru Bennet ønsker bare at døtrene hennes skal giftes bort til velstående friere. De deltar ved en fest hvor de også møter oberst Darcy, og hans gode venn, den elskverdige Charles Bingley og Bingleys snobbete søster Caroline. Den unge og kjekke Bingley faller for den søte Jane.
Charles Bingley har nylig arvet 100 000 pund, noe som tiltrekker seg oppmerksomhet fra Mrs. Bennet som en potensiell frier for en av hennes døtre. Men når en gjeng zombier angriper festen, må Bennet-søstrene slåss mot dem. Oberst Darcy, også en dyktig zombie-morder, som har trent i japansk kampsport tiltrekkes også av Elizabeth Bennet. På vei hjem til Bingley-familien noen få dager senere blir Jane angrepet av en zombie og utvikler kraftig feber. Men Darcy tror ikke sykdommen hennes er zombie-relatert, og hun blir etter hvert frisk igjen.
Bennet får besøk av en fetter, pastor Collins, som var den eneste gjenlevende mannlige arvingen i familien deres. Han kommer til å arve Bennet-hjemmet etter Mr. Bennets død. Collins ønsker å gifte seg med Elizabeth. Men han sier at hun må gi opp livet som zombie-kriger - Noe hun nekter å gjøre. Elizabeth møter en sjarmerende soldat ved navn George Wickham, som hun møter ved en annen fest. Sammen reiser de til en kirke fylt med zombier som spiser på hjerner fra gris, i stedet for menneskelige hjerner.
George Wickham mener at med disse nye "siviliserte" zombiene, kan mennesker eksistere samtidig. Men Wickhams sanne natur blir snart avslørt: Wickham kan ha myrdet Darcys far, og spilte bort arven hans, og forsøkte deretter å gå etter Darcys yngre søster i håp om å få tak i hennes formue også. Elizabeth får vite at Wickham har stukket av sammen med Lydia, og at hele London har blitt fullstendig overtatt av zombier.
Darcy klarer å redde Lydia, og får vite at Wickham bruker alle de "siviliserte" zombiene til å skape hans egen zombie-hær, som har tatt over London basert på Wickhams egen plan om å ta over kontrollen hele landet. Under en slåsskamp blir Wickham stukket i brystet, og dette avslører at Wickham hele tiden har vært en zombie. Elizabeth redder Darcy fra å bli drept av Wickham, som dereter stikker av.
Li Fuchun
Li Fuchun (kinesisk: 李富春, pinyin: Lǐ Fùchūn, Wade-Giles: Li Fu-ch'un, født 22. mai 1900 i Changsha i provinsen Hunan i Kina, død 9. januar 1975) var en kommunistisk politiker i Folkerepublikken Kina. Li Fuchun regnes som en av hovedgrunnleggerne for Kinas sosialistiske økonomi.
Etter grunnskole og middelskole i Changsha reiste Li i 1919 til Frankrike som arbeidende student (Mouvement Travail-Études) og der innledet han sin politiske virksomhet. Han ble grepet av marxismen og sluttet seg i 1922 til organisasjonen Kinas sosialistiske ungdom og året etter til Det kinesiske kommunistiske parti. i 1923 giftet han seg med Cai Chang, Cai Hesens søster. I 1925 dro han for å studere til Sovjetunionen, men vendte snart etter hjem til Kina for å delta på Nordekspedisjonen. Han gjorde tjeneste som leder for den politiske avdeling av Den nasjonale revolusjonshærs 2. armé og som fungerende kommunistisk partisekretær for provinsen Jiangxi. Det var i denne tiden han ble kjent med Mao Zedong.
Li Fuchun tok del i alle de større kommunistiske felttogene, blant annet den lange marsjen, da han innehadde ledende politiske roller. Han var deretter partisekretær for Shaanxi–Gansu–Ningxia. Under den annen sino-japanske krig hadde han en rekke verv knyttet til organisasjon og økonomisk planlegging, og ble i 1945 medlem av partiets sentralkomite.
I den avsluttende fasen av den kinesiske borgerkrig 1945–1949 hadde han sentrale politiske verv i det nordøstre Kina.
Ved opprettelsen av Folkerepublikken Kina ble både Li Fuchun og Cai Chang forflyttet til Beijing. Mens hun tjenestegjorde som forkvinne av Den allkinesiske kvinneføderasjon, ble Li Fuchun utnevnt til nestsjef for Den sentrale økonomiske og finansielle kommisjon under Chen Yun og til minister for Ministeriet for tungindustri. I 1954 ble han visestatsminister og samtidig formann for Den statlige planleggingskommisjon. I 1956 ble han medlem av Politbyrået i 1958 av Partisekretariatet.
Ved begynnelsen av kulturrevolusjonen fikk han i august 1966 plass i Politbyråets stående komite. Etter at han begynte å uttrykke uro over den vending kulturrevolusjonen tok, ble han av Mao «bedt om å ta et års hvile». Ikke lenge etter angrep Li åpent kulturrevolusjonen i et møte sammen med blant annet de andre topplederne Chen Yi, Li Xiannian og Nie Rongzhen med den følge at de ble brennemerket som «februarmotstrømmen» og fordømt som revisjonister.
Til tross for dette ble Li Fuchun valgt inn i sentralkomiteen i 1969. Etter Lin Biaos fall i 1971 erklærte Mao Zedong at «februarmotstrømmen» var et lukket kapittel, og slik ble Li Fuchun fullstendig rehabilitert. Han ble igjen valgt inn i sentralkomiteen i 1973, og til Den nasjonale folkekongress i 1974 (skjønt han døde fire dager før den hadde sitt første møte).
U-motor
En U-motor er en stempelmotor bygget opp av to separate rekkemotorer (fortsatt med hver sin veivaksel), som slås sammen med tannhjul og kjeder. Denne konfigurasjonen er ikke ulik H-motoren, som er to boksermotorer koblet sammen. Designet beskrives av og til som «twin bank» eller «double bank»-motorer, selv om disse uttrykkene også brukes for å beskrive V-motorer.
Motoren i Bugatti Type 45 var en U-motor med 16 sylindre, og kun to eksemplarer ble produsert. Senere lisensierte Bugatti konseptet til Duesenberg i USA, som produserte omkring 40 motorer, og Breguet i Frankrike, som begge hadde planer om å produsere motorer for bruk i fly.
Matra utviklet en prototype av Bagheera som var utstyrt med en 2.6 liters U8-motor, bygget av to Simca 1000 Rallye 2 rekkemotorer med fire sylindre koblet sammen, rundt 1974. På grunn av oljekrisen ble denne bilen aldri satt i produksjon.
México Top 100 (2008)
Dette er en liste over ukens topp-én av México Top 100 for året 2008.
U-motor
En rekke dieselmotorer med U-design har blitt produsert, av selskaper som Lister Blackstone og Sulzer Brothers Ltd.. I tillegg beskrives en slik motor for marint bruk i US Patent 4167857, men ingen ytterligere dokumentasjon er kjent for skips- eller marint bruk av en slik motor.
Sulzer Brothers utviklet en dieselmotor for togbruk av denne typen, LD Series, på 1930-tallet, som var i produksjon i over femti år. Flere ulike sylinderstørrelser var i produksjon, blant annet 19 (190 mm boring), 22 (220 mm boring), 25 (250 mm boring), 28 (280 mm boring) og 31 (310 mm boring). Motorene i LD-serien og den senere LDA-serien ble produsert som seks og åttesylinders rekkemotorer og tolvsylindret U-motor. U-motorene ble brukt i lokomotiver i flere land, blant annet England, Bulgaria, Kina, Frankrike, Polen og Romania.
Jeremy Kleiner
Jeremy Kleiner (født 1976) er en amerikansk filmprodusent. Han ble sammen med de andre produsentene nominert til en Oscar for beste film i 2013 for filmen 12 Years a Slave.
Rødstjert
Rødstjert (Phoenicurus phoenicurus) er en fugl i fluesnapperfamilien og regnes som en langdistansetrekkfugl. Hannen har rødoransje bryst og stjert, hvit panne og svart strupe. Hunnen har ikke disse fargene men er mer ensfarget grå. Den er litt mindre enn en kjøttmeis, ca. 15 centimeter lang og holder seg mye i busker og trær. Man finner den i skrinne, åpne furuskoger i høyereliggende strøk, men også hager og parker. De oppfører seg som andre fluesnappere og lever av insekter.
Hunnen legger 6-7 mørkeblå egg i rede av mose, strå og fjær i hull og også i fuglekasser. Etter ca. 14 dager er ungene flygedyktige og forlater redet.
Rødstjerten overvintrer i Afrika sør for Sahara og finnes over hele Norge i fra april-mai til august-september. Arten hekker i hele Europa til Sentral-Asia.
Underarter og utbredelse
Det er beskrevet to underarter av rødstjert:
Guavio (elv)
Guavio (spansk: Río Guavio) er ei elv i Colombia. Den er ei høyre sideelv til elva Upía i Orinocos nedslagsfelt. Den største sideelva er Batá.
Elva benyttes til kraftproduksjon i Alberto Lleras-demningen, samt i Chivor-demningen i sideelva Batá.
Ruthless!
Ruthless! (stilisert som Ruthless! The Musical) er en musikal med musikk av Marvin Laird og tekst av Joel Paley som parodierer kjente Broadway-musikaler som Gypsy og Mame, og filmer som Alt om Eva og The Bad Seed. Musikalen hadde premiere i 1992.
Lomsdalselva (Søndre Land)
Lomsdalselva er ei elv i Søndre Land kommune i Innlandet. Den drenerer de østlige delene av høydedraget mellom Randsfjorden og Begnadalen, og munner ut i Randsfjorden ved Lomsdalen. Elva er 13,4 kilometer lang, eller 34,5 km regnet fra øverste kilde. Den har et nedbørfelt på 185,48 km² og middelvannføringen ved munningen er 2,81 m³/s.
Elvas løp
Vassdraget øverste utspring er fra Hovdevatna i Nordre Land kommune, nord for Store Skjellingshovde. Herfra renner Hovdebekken ned til Øyvatnet (639 moh.), hvor en rekke andre små skogsbekker også munner ut. Fra Øyvatnet renner Øyvasselva mot sørøst ned til Grevssjøen (552 moh.), hvor den skifter navn til Grevssjøelva og fortsetter ned til tre små vatn kalt Stortjernet, Åboren og Veslevatnet. Elva skifter igjen navn, nå til Lygna, og renner mot sør til den ved Åmot renner sammen med Sandungselva fra Selsjøen. Samløpet danner selve Lomsdalselva, som fortsetter mot sør til Lomsjøen (250 moh.) Fra Lomsjøen renner elva mot sørvest den siste strekningen ned til munningen i Randsfjorden ved Lomsdalen.
Mesteparten av nedbørfeltet er skogkledt, og har mange små og mellomstore innsjøer, og relativt mye myr. Over hele vassdraget finnes spor etter tidligere tiders tømmerfløting, da mange vann og tjern ble demmet opp for å lette fløtingen.
Vern
Vassdraget ble vernet mot kraftutbygging i Verneplan I for vassdrag i 1973. Vernet ble begrunnet med at vassdraget hadde preg av urørthet, at det var en viktig del av et landskap med mye skog og kulturminneverdier, og at det var viktig for friluftslivet.
Mythos (øl)
Mythos Brewery ltd. ble opprettet i 1970 under navnet Henninger Hellas S.A og produserte i all hovedsak det tyske ølet Henninger på lisens. Etter et eierskifte i 1992 endret de navn til Northern Greece Brewery Ltd, fokus ble endret, og ølet Mythos ble lansert i 1997 med så stor suksess at firmaet i 2001 skiftet navn til Mythos Brewery ltd.
Mythos er i dag det andre største ølmerket i Hellas etter det nederlandske Amstel, og er det eneste store av de greske ølmerkene.
Det er to typer Mythosøl, Mythos Hellenic Lager Beer og Mythos Quality Lager Beer. Den siste er ganske vanskelig å få tak på i vanlige greske butikker.
Gutu
Gutu er et distrikt i provinsen Masvingo i det sørlige Zimbabwe med 198 000 innbyggere (2002). Selve byen Gutu ligger 1 454 moh og har rundt 50 000 innbyggere.
Distriktet ligger i den nordlige delen av provinsen, og administrasjonsstedet er Mupandawana. Blant distriktets innbyggerne var tidligere visepresident i Zimbabwe under president Canaan Banana, Simon Muzenda som døde i 2003. I distriktet finnes også Gutu Mission Hospital som arbeider med hiv/aids-pleie.
Befolkningen er hovedsakelig fra folkegruppen karanga, som er en undergruppe av shona.
Personer fra Gutu
Blant kjente personer fra distriktet er Morgan Tsvangirai.
Eidsivating lagmannsrett
Eidsivating lagmannsrett har sete på Hamar og er en av Norges seks lagmannsretter. Dens jurisdiksjon omfatter alle kommuner i Innlandet, samt Viken øst for Oslo. Tidligere omfattet Eidsivating også Oslo og Buskerud, men lagdømmet ble delt fra 1. august 1995 da det ble etablert en ny lagmannsrett på Hamar. Siden dens geografiske område omfattet det gamle Eidsivatinget, overtok denne domstolen navnet, mens lagmannsretten i Oslo fikk navnet Borgarting.
Historie
Historisk var Eidsivating lagting for befolkningen rundt Mjøsa, og hadde opprinnelig sete på Åker i Vang. Senere, på Olav den helliges tid, ble lagtinget flyttet til Eidsvoll. Den gang omfattet lagtinget Hedmark, Hadeland og Romerike, og det var først senere at Østerdalen og Gudbrandsdalen ble omfattet.
Janské Lázně
Janské Lázně (tysk: Johannisbad) er en liten by i Tsjekkia. Den har 655 innbyggere (2022) og ligger 519 meter over havet i fjellkjeden Krkonoše (tysk: Riesengebirge).
1675–1680 ble byen bygget av Johann Adolf, prins av Schwarzenberg. I 1881 fikk stedet status som by.